බිය වෙන්නට කිසිවක් නැති බවත්, ප්‍රාණ ඇපකරුවන් ගලවා ගන්නා බවත් කියූ ජර්මනිය ඊශ්‍රායල නියෝජිතයන් සනසවමින් කතා කළ නමුදු, අන්ත දරුණු හා කපටි ත්‍රස්ත සංවිධානයක් හා ගනුදෙනු කිරීමට අවශ්‍ය ධෛර්යය, අත්දැකීම් හෝ නිර්මාණශීලී චින්තන හැකියාවක් ජර්මනියට නොවීය. ජර්මානු බලධාරීන් හා ත්‍රස්තයන් අතර දිනයක් මුළුල්ලේ පැවති වෙහෙසකර සාකච්ඡාවලින් පසු මියුනිච් නගරයෙන් පිටත පිහිටි ෆූර්ස්ටෙන්ෆෙල්ඩ්බුක් ගුවන් තොටුපොළ වෙත ත්‍රස්තයන් හා ප්‍රාණ ඇපකරුවන් ප්‍රවාහනය කරන ලදි. එහිදී ත්‍රස්තයන් කැමති ගමනාන්තයකට ඔවුන් ගෙනයාමට ජර්මානු බලධාරියෝ පොරොන්දු වී සිටියහ. එහෙත් ජර්මානු පොලිසිය ඉතා ආධුනික හා ළමා සෙල්ලමක් බඳු උගුලක් ගුවන් තොටුපොළේ අටවා තිබිණි. ලුෆ්ට්හන්සා ගුවන් සමාගමට අයත් හිස් ගුවන් යානයක් ගුවන් තොටුපොළ මැද නවතා තිබුණු අතර ඉලක්කයට වෙඩි තැබීමට දක්ෂව සිටිය යුතු නමුත් එසේ නොවූ වෙඩික්කරුවෝ ඒ මත රඳවා සිටියහ. ත්‍රස්ත කල්ලියේ නායකයාට මෙම ගුවන් යානය පරීක්ෂා කිරීමට අවශ්‍ය විය. කාර්ය මණ්ඩලයක් හෝ නොමැති, සිසිල් වූ එන්ජිමක් සහිත මෙම ගුවන් යානය තවත් මිනිත්තු කිහිපයකින් ගුවන්ගත කිරීමට යන එකක් නොවන බව ඔහුට අවබෝධ විය. තම කණ්ඩායමට රවටා ඇති බව වැටහුණු ත්‍රස්තයෝ වෙඩි තබමින් අත් බෝම්බ විසි කරන්නට වූහ.
ප්‍රාණ ඇපකරුවන් ගලවා ගන්නා බව පැවසුවේ කව්ද?
ජර්මනිය